Likumprojekts

**Grozījumi Augstskolu likumā**

Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2003, 12. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.; 2019, 240. nr.; 2020, 80B. nr.) šādus grozījumus:

1. Aizstāt visā likumā vārdu "laikrakstā" ar vārdiem "oficiālajā izdevumā".

2. Izslēgt 8.5 pantu.

3. 8.6 pantā:

izteikt pirmās daļas 3., 4. un 5. punktu šādā redakcijā:

"3) ja gada laikā pēc augstskolas vai filiāles reģistrēšanas nav licencēta neviena studiju programma;

4) ja gada laikā pēc studiju programmas licencēšanas nav uzsākta paredzēto studiju programmu īstenošana;

5) ja ir pieņemts lēmums par visu augstskolas studiju programmu licencēšanas atcelšanu;";

izteikt pirmās daļas 7. punktu šādā redakcijā:

"7) ja ārkārtas akreditācijas rezultātā ir pieņemts lēmums atcelt vai anulēt augstskolas akreditāciju.";

izteikt otrās daļas 1. punktu šādā redakcijā:

"1) izziņota studējošo uzņemšana, uzņemti studējošie, uzsākta studiju programmu īstenošana vai veikta cita veida izglītojoša darbība studiju programmā, kas nav tikusi licencēta;".

4. Izslēgt 9. panta trešās daļas pirmo teikumu.

5. 46. pantā:

izteikt pirmo daļu šādā redakcijā:

"(1) Augstskola un koledža ir tiesīga uzņemt studējošos noteiktā studiju programmā tikai pēc attiecīgās studiju programmas licencēšanas.";

izteikt piekto daļu šādā redakcijā:

"(5) Augstskolas un koledžas katru gadu līdz 1. decembrim savā tīmekļvietnē publisko uzņemšanas prasības studiju programmās nākamajam akadēmiskajam gadam."

6.  51. pantā:

papildināt pantu ar otro daļu šādā redakcijā:

"(2) Augstskolas un koledžas, kuras īsteno studiju virzienu "Veselības aprūpe", plāno maksas studiju vietu skaitu atbilstoši ārstniecības iestāžu spējai nodrošināt klīnisko praksi gan studējošajiem par valsts budžeta līdzekļiem, gan studējošajiem par maksu un katru gadu līdz 1. jūnijam saskaņo ar Veselības ministriju veselības aprūpes jomas studiju programmā plānoto maksas studiju vietu skaitu.";

uzskatīt līdzšinējo panta tekstu par pirmo daļu.

7. 55. pantā:

izteikt pirmās daļas ievaddaļu šādā redakcijā:

"(1) Studiju programma ietver visas viena akadēmiskā grāda vai profesionālās kvalifikācijas iegūšanai nepieciešamās prasības. Studiju programmas ievaros var izveidot studiju programmas apakšprogrammu (apakšprogrammas), kas irstudiju programmas sastāvdaļa un atbilst konkrētai zinātnes nozarei, tautsaimniecības nozarei vai iegūstamajai profesionālajai kvalifikācijai. Studiju programmu reglamentē speciāls dokuments – studiju satura un realizācijas apraksts, kas:";

papildināt pirmās daļas 2. punkta "a" apakšpunktu pēc vārdiem "konkrētās studiju programmas" ar vārdiem "un apakšprogrammas";

papildināt pirmās daļas 2. punkta "c" apakšpunktu, 6., 7. un 8. punktu pēc vārda "programma" (attiecīgā skaitlī un locījumā) ar vārdiem "un apakšprogramma" (attiecīgā skaitlī un locījumā);

papildināt ceturtās daļas otro teikumu pēc vārdiem "kurā ietver studiju programmas" ar vārdiem "un apakšprogrammas".

8. Izteikt 55.1 panta trešās daļas pirmo un otro teikumu šādā redakcijā:

"Pirms kopīgās studiju programmas īstenošanas to licencē. Studiju programmu licencēšanas noteikumus un kārtību nosaka Ministru kabinets."

9. 55.2 pantā:

izteikt pirmās daļas pirmo un otro teikumu šādā redakcijā:

"Pirms studiju programmas īstenošanas ikvienu studiju programmu licencē. Pēc studiju programmas licencēšanas Akadēmiskās informācijas centrs informāciju par studiju programmu ieraksta izglītības programmu reģistrā.";

izteikt astotās daļas ievaddaļu šādā redakcijā:

"(8) Studiju kvalitātes komisija lēmumu par studiju programmas licencēšanas atcelšanu var pieņemt, ja:";

izslēgt divpadsmitajā daļā vārdus "studiju programmas licences paraugu".

10. Izslēgt 55.3 panta divpadsmitajā daļā vārdus "studiju virziena akreditācijas lapas paraugu".

11. Papildināt 56. pantu ar 1.1 daļu šādā redakcijā:

"(11) Pirmā līmeņa profesionālās augstākās izglītības studiju programmas un otrā līmeņa profesionālās augstākās izglītības studiju programmas var īstenot darba vidē balstītu mācību veidā. Kārtību, kādā organizē un īsteno darba vidē balstītas mācības profesionālās augstākās izglītības studiju programmās, nosaka Ministru kabinets."

12. Izteikt 75. panta otro daļu šādā redakcijā:

"(2) Centrālā statistikas pārvalde valsts dibinātu augstskolu un koledžu darbības pārskatu, kas sagatavots atbilstoši normatīvajam regulējumam par oficiālās statistikas veidlapu aizpildīšanu un iesniegšanu (turpmāk – pārskats), līdz kārtējā gada 20. janvārim nosūta Izglītības un zinātnes ministrijai. Privāto augstskolu un koledžu pārskatu Centrālā statistikas pārvalde nosūta Izglītības un zinātnes ministrijai līdz kārtējā gada 20. janvārim, ja Centrālajā statistikas pārvaldē ir saņemta privātās augstskolas vai koledžas rakstiska piekrišana. Ja privātā augstskola vai koledža nepiekrīt pārskata nosūtīšanai, tad privātā augstskola un koledža attiecīgo pārskatu nosūta Izglītības un zinātnes ministrijai līdz kārtējā gada 20. janvārim."

13. Papildināt 85. pantu ar sestodaļu šādā redakcijā:

"(6) Šā panta pirmās, otrās, trešās, ceturtās un piektās daļas noteikumus nepiemēro, ja izglītības dokuments personai izsniegts ārvalstī, ar kuru Latvija noslēgusi starptautisku līgumu par izglītības dokumentu savstarpēju atzīšanu, un tas paredz atšķirīgu izglītības dokumentu un akadēmisko grādu atzīšanas kārtību."

14. 87. pantā:

izteikt pirmo daļu šādā redakcijā:

"(1) Akadēmiskā personāla reģistrā ieraksta ziņas par personām, kuras ieņem akadēmiskos amatus augstskolās un koledžās, un par personām, kuras ir nodarbinātas kā viesprofesori, asociētie viesprofesori, viesdocenti, vieslektori, viesasistenti, vadošie viespētnieki un viespētnieki. Akadēmiskā personāla reģistrs ir Valsts izglītības informācijas sistēmas sastāvdaļa.";

papildināt otro daļu ar 2.1punktu šādā redakcijā:

"21) dzimums;";

papildināt otro daļu ar 3.1punktu šādā redakcijā:

"31) akadēmiskais, profesionālais vai zinātniskais grāds;";

izteikt otrās daļas 6. un 7. punktu šādā redakcijā:

"6) akadēmiskā amatā ievēlēšanas sākuma un beigu datums attiecīgajā augstskolā vai koledžā;

7) akadēmiskajam amatam atbilstošās zinātnes nozares un apakšnozares nosaukums;";

papildināt otro daļu ar 8. un 9. punktu šādā redakcijā:

"8) dzimšanas datums un miršanas datums;

9) slodze, izteikta pilna laika ekvivalentā un astronomiskajās stundās.";

papildināt trešo daļu ar trešo teikumu šādā redakcijā:

"Atbilstoši augstskolas vai koledžas ievadītajam personas kodam akadēmiskā personāla reģistrs tiešsaistes režīmā no Pilsonības un migrācijas lietu pārvaldes Iedzīvotāju reģistra iegūst, saglabā un aktualizē šā panta otrās daļas 1., 2., 2.1 un 8. punktā minētas ziņas.";

izteikt ceturto daļu šādā redakcijā:

"(4) Informāciju par izmaiņām šā panta otrās daļas 2., 3., 4., 5., 6., 7., 8. un 9. punktā minētajās ziņās augstskola vai koledža ievada akadēmiskā personāla reģistrā desmit darbdienu laikā pēc izmaiņu rašanās.";

aizstāt piektajā daļā vārdus "akadēmiskā personāla reģistra atbildīgā amatpersona publicē internetā ne vēlāk kā divu nedēļu laikā no šo izmaiņu saņemšanas" ar vārdiem "ir publiski pieejamas, izņemot ziņas par viesprofesoriem, asociētajiem viesprofesoriem, viesdocentiem, vieslektoriem, viesasitentiem, vadošajiem viespētniekiem un viespētniekiem".

15. Izteikt informatīvās atsauces uz Eiropas Savienības direktīvām 3. punktu šādā redakcijā:

"3) Eiropas Parlamenta un Padomes 2016. gada 11. maija direktīvas 2016/801 par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā."

Izglītības un zinātnes ministre

I. Šuplinska